මාරියෝ (ක්‍රීඩා මාලාව)

මාරියෝ යනු වීඩියෝ ක්‍රීඩා මාලාවක් සහ මාධ්‍ය ෆ්‍රැන්චයිස් එකකි. එය ජපන් ක්‍රීඩා නිර්මාණකරුවෙකු වන ශිගෙරු මියමොතො විසින් නින්ටෙන්ඩෝ සඳහා නිර්මාණය කරන ලදී. මාරියෝ ප්‍රධාන චරිතය නිරූපණය කළ මෙම ෆ්‍රැන්චයිස් එක වීඩියෝ ක්‍රීඩා වලින් ආරම්භ වූ නමුත් රූපවාහිනී කතා මාලාවක්, විකට පොත්, චිත්‍රපට (1993, 2023, 2026), සහ තේමා උද්‍යාන ප්‍රදේශයක් ඇතුළු අනෙකුත් මාධ්‍ය ආකාර දක්වා ව්‍යාප්ත වී ඇත. මාරියෝ ඔහුගේ මංගල දර්ශනය 1981 දී ඩොංකි කොං ආකේඩ් ක්‍රීඩාවෙන් සිදු කරන ලදී. එතැන් සිට ඔහු ක්‍රීඩා 200 කට අධික සංඛ්‍යාවක රඟපා ඇත.

මාරියෝ හි ප්‍රධාන ක්‍රීඩා මාලාව සුපර් මාරියෝ ලෙස හැඳින්වේ. මෙම මාලාවේ පළමු ප්‍රවේශය වූයේ 1985 දී නින්ටෙන්ඩෝ එන්ටර්ටේන්මන්ට් සිස්ටම් සඳහා නිකුත් කරන ලද සුපර් මාරියෝ බ්‍රදර්ස් ය. බොහෝ ක්‍රීඩා මාරියෝගේ ප්‍රබන්ධ ලෝකයේ මෂරූම් කිංඩම් එකේ වික්‍රමාන්විතයන් අනුගමනය කරන අතර සාමාන්‍යයෙන් මට්ටම් හරහා ඉදිරියට යාමට මාරියෝගේ පැනීමේ හැකියාව මත රඳා පවතී. මෙම ෆ්‍රැන්චයිස් සතුව මාරියෝ කාර්ට්, මාරියෝ පාර්ටි, මාරියෝ ටෙනිස්, මාරියෝ ගොල්ෆ්, මාරියෝ වර්සස් ඩොංකි කොං, පේපර් මාරියෝ, සහ මාරියෝ ඇන්ඩ් ලවීජි වැනි තවත් බොහෝ ක්‍රීඩා මාලා ඇත. මාරියෝ ක්‍රීඩා මාලාවේ හඳුන්වා දුන් චරිත කිහිපයකටම තමන්ගේම සාර්ථක ක්‍රීඩා මාලාවක් තිබේ. උදාහරණයක් ලෙස ලුවීජි, වාරියෝ, සහ යෝෂි.

මාරියෝ මාලාව ක්‍රීඩා ක්ෂේත්‍රයේ වඩාත්ම සාර්ථක සහ කීර්තිමත් ෆ්‍රැන්චයිස් වලින් එකක් වන අතර, එහි බොහෝ ක්‍රීඩා මෙතෙක් නිර්මාණය කර ඇති ශ්‍රේෂ්ඨතම වීඩියෝ ක්‍රීඩා වලින් එකක් ලෙස සැලකේ. එය මෙතෙක් වැඩියෙන්ම අලෙවි වූ වීඩියෝ ක්‍රීඩා මාලාව වන අතර, ක්‍රීඩා පිටපත් කෝටි 90කට වඩා අලෙවි වී ඇත. මාරියෝ යනු නින්ටෙන්ඩෝ හි ප්‍රධාන ක්‍රීඩා මාලාව ද වේ.

ප්‍රවර්ගය:Webarchive template wayback links
ප්‍රවර්ගය:ජපන්-භාෂා පෙළ ඇතුළත් ලිපි